CELEX: 32016R1415
Language: lv
Date: 2016-08-24 00:00:00
Title: Komisijas Īstenošanas regula (ES) 2016/1415 (2016. gada 24. augusts) par nosaukuma ierakstīšanu Garantēto tradicionālo īpatnību reģistrā (Tepertős pogácsa (GTĪ))

25.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 230/20
            
         KOMISIJAS ĪSTENOŠANAS REGULA (ES) 2016/1415
   (2016. gada 24. augusts)
   par nosaukuma ierakstīšanu Garantēto tradicionālo īpatnību reģistrā (Tepertős pogácsa (GTĪ))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 26. pantu un 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 26. pantu Ungārija ir iesniegusi nosaukumu Tepertős pogácsa, lai to ar nosaukuma rezervāciju varētu reģistrēt Garantētu tradicionālo īpatnību reģistrā, kas noteikts Regulas (ES) Nr. 1151/2012 22. pantā.
            
         
               (2)
            
            
               Nosaukums Tepertős pogácsa kā garantēta tradicionālā īpatnība iepriekš bija reģistrēts (2) bez nosaukuma rezervācijas saskaņā ar Regulas (ES) Nr. 1151/2012 58. panta 1. punktu.
            
         
               (3)
            
            
               Komisija izskatīja nosaukuma Tepertős pogácsa reģistrācijas pieteikumu, un tas vēlāk tika publicēts Eiropas Savienības Oficiālajā Vēstnesī
                   (3).
            
         
               (4)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Tepertős pogácsa būtu jāreģistrē ar nosaukuma rezervāciju,
            
         IR PIEŅĒMUSI ŠO REGULU.
   1. pants
   Nosaukums Tepertős pogácsa (GTĪ) ar šo tiek reģistrēts ar nosaukuma rezervāciju.
   Ar GTĪ Tepertős pogácsa apzīmētā produkta specifikāciju uzskata par GTĪ Tepertős pogácsa specifikāciju, kas minēta Regulas (ES) Nr. 1151/2012 19. pantā, ar nosaukuma rezervāciju.
   Pirmajā daļā minētais nosaukums apzīmē produktu, kas pieder pie 2.3. grupas “Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi” saskaņā ar Komisijas Īstenošanas regulas (ES) Nr. 668/2014 (4) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 24. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 14.12.2012., 1. lpp.
   
   
      (2)  Komisijas 2013. gada 13. novembra Īstenošanas regula (ES) Nr. 1144/2013, ar ko reģistrē jaunu nosaukumu Garantēto tradicionālo īpatnību reģistrā (Tepertős pogácsa (GTĪ)) (OV L 303, 14.11.2013., 17. lpp.).
   
      (3)  OV C 94, 10.3.2016., 8. lpp.
   
   
      (4)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).